ΓΡΑΠΤΗ ΕΡΩΤΗΣΗ E-1673/99

υποβολή: Horst Schnellhardt (PPE-DE) προς την Επιτροπή

(22 Σεπτεμβρίου 1999)

Θέμα: Κανονισμός αριθ. 820/97 για τη θέσπιση συστήματος αναγνώρισης και καταγραφής των βοοειδών και για τη σήμανση του βοδινού κρέατος και των προϊόντων του.

Στο κανονισμό 820/97(1) της 21.4.1997 με θέμα τη θέσπιση συστήματος αναγνώρισης και καταγραφής των βοοειδών και τη σήμανση του βοδινού κρέατος και των προϊόντων του, το Συμβούλιο των Υπουργών Γεωργίας αποφάσισε να επιβάλει σε όλα τα κράτη μέλη τηνποχρεωτική σήμανση του βοδινού κρέατος από την 1.1.2000.

Σύμφωνα με δημοσιεύματα του Τύπου, η Επιτροπή προτίθεται να αποκλίνει από αυτή την προθεσμία και να θεσπίσει τηνποχρεωτική σήμανση με τη μορφή που αποφασίστηκε το 1997, όχι πριν από το έτος 2002.

1. Σε ποιό βαθμό έχουν προχωρήσει οι προετοιμασίες για την θέσπιση του συστήματος εξασφάλισης της προέλευσης στα διάφορα κράτη μέλη;

2. Ποιά προβλήματα προκύπτουν από την μετατροπή του κανονισμού σε εθνικό δίκαιο; Σε ποιά κράτη μέλη είναι περισσότερο έντονα αυτά τα προβλήματα;

3. Θα τηρήσει η Επιτροπή, αντίθετα με τα σχετικά δημοσιεύματα, την 1.1.2000 ως ημερομηνία για τη θέσπιση του νέου συστήματος αναγνώρισης και σήμανσης;

(1) ΕΕ L 117 της 7.5.1997, σελ. 1.

Απάντηση του κ. Fischler εξ ονόματος της Επιτροπής

(22 Νοεμβρίου 1999)

Το άρθρο 19 του κανονισμού του Συμβουλίου (ΕΚ) αριθ. 820/97 της 21ης Απριλίου 1997 για τη θέσπιση συστήματος για την ταυτοποίηση και καταγραφή βοοειδών καθώς και για τη σήμανση των βοοειδών καθώς και των προϊόντων τους(1) αναφέρει ότι η Επιτροπή λαμβάνει εκθέσεις από όλα τα κράτη μέλη σχετικά με την εφαρμογή της σήμανσης βοοειδών και θα συντάξει έκθεση προς το Συμβούλιο και το Κοινοβούλιο που θα συνοδεύεται από προτάσεις για το μέλλον σχετικά με την κατάσταση σε ολόκληρη την Κοινότητα.

Ένα αξιόπιστοποχρεωτικό σύστημα σήμανσης βοοειδών εξαρτάται από ένα πλήρως λειτουργικό σύστημα ταυτοποίησης και καταγραφής των ζώων αυτών. Συντάσσοντας την έκθεση, η Επιτροπή συνεπέρανε ότι εφαρμόζονται επαρκή συστήματα εντοπισμού των σφαγίων σε σχέση με την εκμετάλλευση από την οποία προέρχονται σε όλα τα κράτη μέλη εκτός από ένα. Εντούτοις, δεν θα είναι δυνατόν, τουλάχιστον για τα μισά από τα κράτη μέλη, από την 1η Ιανουαρίου 2000, να είναι γνωστός για κάθε ζώο που σφάζεται, ο τόπος γέννησής του και όλοι οι τόποι ή χώρες στις οποίες διέμεινε καθόλη τη διάρκεια της ζωής του, ιδίως λόγω του γεγονότος ότι η απαίτηση για την πλήρη καταγραφή των μετακινήσεων ενός ζώου με τη μορφή διαβατηρίου εφαρμόζεται μόνο στα ζώα που γεννήθηκαν μετά την 1η Ιανουαρίου 1998.

Στις 13 Οκτωβρίου 1999, η Επιτροπή ενέκρινε επίσημα την έκθεση(2) καθώς και δύο προτάσεις(3), οι οποίες καθόρισαν το χρονοδιάγραμμα για τηνποχρεωτική σήμανση των βοοειδών στην Κοινότητα. Και οι δύο προτάσεις στηρίζονται στο άρθρο 152 (δημόσιαγεία) (πρώην άρθρο 129) της συνθήκης ΕΚ.

Ο στόχος του πρώτου προτεινόμενου κανονισμού είναι να αντικαταστήσει τονπάρχοντα κανονισμό του Συμβουλίου (ΕΚ) αριθ. 820/97 και να καθορίσει τους γενικούς κανόνες για έναποχρεωτικό σύστημα σήμανσης σε δύο φάσεις. Η πρώτη φάση, η οποία θα τεθεί σε εφαρμογή ένα μήνα μετά την έγκριση του κανονισμού, προβλέπει τηνποχρεωτική ένδειξη στις σημάνσεις στοιχείων που διατίθενται άμεσα σχετικά με τον τόπο σφαγής. Από την 1η Ιανουαρίου 2003, η σήμανση των βοοειδών πρέπει επίσης να περιλαμβάνει επιπροσθέτως επακριβείς πληροφορίες σχετικά με τον τόπο γέννησης και εκτροφής του ζώου.

Λόγω του χρόνου που απαιτείται για την έγκριση του πρώτου κανονισμού στο πλαίσιο της συναπόφασης, προτάθηκε ένας δεύτερος κανονισμός. Ο τροποποιητικός αυτός κανονισμός παρατείνει την ισχύ των διατάξεων τουπάρχοντος κανονισμού του Συμβουλίου (ΕΚ) αριθ. 820/97, ο οποίος παρέχει μια νομική βάση για ένα εθελοντικό σύστημα σήμανσης μόνο μέχρι την 1η Ιανουαρίου 2000. Εντούτοις, η παράταση αυτή θα διαρκέσει μόνο μέχρι την έγκριση της πρώτης πρότασης, δηλαδή μέχρι την 1η Ιανουαρίου 2001 το αργότερο.

(1) ΕΕ L 117 της 7.5.1997.

(2) COM(1999)486 τελικό.

(3) COM(1999)487.